Ritratt: Miguela Xuereb .td_uid_2_618e179b286ed_rand.td-a-rec-img{text-align:left}.td_uid_2_618e179b286ed_rand.td-a-rec-img img{margin:0 auto 0 0} Il-kumpanija tal-interior design ta' Keith Schembri u martu ma kelliex dipartiment tal-accounts intern, iżda l-accounts kienu jieħdu ħsiebhom Kasco Group. Fil-Qorti, il-Ħamis xehed fil-kumpilazzjoni tal-provi li għaddejja kontra Josette Schembri Vella, mart l-eks chief of staff tal-OPM, interior designer tal-kumpanija, bl-isem 3City Designs Limited. Mart Schembri tressqet il-Qorti fis-17 ta' Settembru fuq akkużi ta' ħasil ta' flus u wieġbet mhux ħatja għall-akkużi miġjuba kontriha. Hi ngħatat il- ħelsien mill-arrest fuq diversi kundizzjonijiet. Schembri Vella qed tiġi akkużata wkoll li falliet milli tonora r-responsabilitajiet tagħha bħala direttur tal-kumpanija imma l-avukati tagħha qalu li l-uniku żball li għamlet kien li falliet milli ssejjaħ laqgħat tal-Bord. 3 Cities Design kienet tintuża għat-trasferimenti tal-fondi – L- Ispettur Fil-Qorti llum, Sean Fenech, l-interior designer tal-kumpanija qal li kien ilu impjegat ma' 3City Designs Limited għal tmien snin u ta dettalji dwar is-sistema tal-kumpanija. Fil-Qorti nstema kif l-accountant kellu aċċess għat-timesheets imdaħħla mill-impjegati kollha għax-xogħol kollu tagħhom. Fenech, f'mistoqsija mill-avukat tal-AĠ Antoine Bonnici, dwar minn ħa ħsieb it-timesheets, qal li kienu jieħdu ħsiebhom id-dipartiment tal-accounts. Iżda qal ukoll, wara mistoqsijiet oħra, li l-kumpanija ma kelliex dipartiment tal-accounts intern u peress li kienet tifforma parti minn grupp, huwa jemmen li kien il-financial controller, li kien jaħdem fl-uffiċċji ta' Kasco Group f'Bulebel, li kien jieħu ħsieb l-accounts tal-kumpanija. Instema wkoll li wara li saru mistoqsijiet mill-Pulizija, mart Keith Schembri qalet li kellha xi problemi taċċessa l-accounts tagħha tal-bank, u kienet informat lill-financial controller ta' Kasco fuq hekk. L-ispettur Christopher Ellul, li kien qed jixhed fil-każ qal li l-controller kien spjega li kien hemm diffikultajiet biex jiġu kklerjati l-invoices u affarijiet oħra. Schembri Vella qalet lill-Pulizija li eventwalment kellha timpjega Kolombjan bħala book keeper biex tikseb indipendenza finanzjarja. L-Ispettur Anne Marie Xuereb, li mexxiet it-tfittxijiet fid-dar u l-uffiċini tal-koppja fil-Mellieħa s-sena l-oħra, ikkonfermat li kienu inqabdu diversi apparat elettroniku. L-Ispettur qalet li ma ttieħed xejn mill-uffiċji ta' 3City Designs Limited. Mill-fabbrika ta' Kasco f'Bulebel il-Pulizija qabdu laptop u tower mill-uffiċju ta' Keith Schembri, hekk kif spiċċat t-tfittxija f'din il-fabbrika. Mistoqsija mill-avukat difensur Edward Gatt jekk il-koppja Schembri kinitx "ikkooperat bis-sħiħ" matul l-investigazzjonijiet kollha, l-Ispettur Xuereb wieġbet, "iva, nikkonferma." Aktar kmieni fis-seduta, żewġ uffiċjali tal-pulizija inkarigati li jorganizzaw u janalizzaw data relatata mal-kontijiet bankarji personali ta' Schembri Vella u dawk tal-kumpanija, ippreżentaw rapporti li jagħtu dettalji dwar ix-xogħol tagħhom. L-informazzjoni dwar it-tranżazzjonijiet miksuba mill-banek ġiet ikklassifikata taħt ħames kategoriji li jkopru self kummerċjali u personali, kontijiet A sa A, persuni ġuridiċi, persuni fiżiċi u 'oħrajn' relatati mat-tariffi bankarji. Id-data kopriet il-perjodu mill-2008 sal-2020. Il-każ, ippresedut mill-maġistrat Donatella Frendo Dimech, ikompli f'Diċembru. L-avukati tal-AĠ Antoine Agius Bonnici u Andrea Zammit qed jassistu l-prosekuzzjoni. L-avukati Edward Gatt, Mark Vassallo u Veronique Dalli huma l-avukati difensuri. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_618e179b28b79_rand.td-a-rec-img{text-align:left}.td_uid_3_618e179b28b79_rand.td-a-rec-img img{margin:0 auto 0 0}